स्पोर्ट्स डेस्क : रूस में चल रहे फीफा वर्ल्ड कप 2018 में अंतिम 16 का रोमांच खत्म हो गया है और अब फुटबॉल वर्ल्ड कप क्वार्टर फाइनल में प्रवेश कर चुका है. जिन 8 टीमों ने अंतिम आठ में जगह बनाई है वह हैं उरुग्वे, फ्रांस, ब्राजील, बेल्जियम, स्वीडन, इंग्लैंड, मेजबान रूस और क्रोएशिया. क्वार्टर फाइनल का पहला मैच उरुग्वे और फ्रांस के बीच खेला जाएगा. यह मैच 6 जुलाई को भारतीय समयानुसार शाम 7:30 बजे खेला जाएगा. इसी दिन दूसरा मैच ब्राजील और बेल्जियम के बीच 11.30 बजे से शुरू होगा. वहीं 7 जुलाई को भी दो मैच खेले जाएंगे. पहला मैच स्वीडन और इंग्लैंड के बीच होगा. वहीं दूसरा मैच मेजबान रूस और क्रोएशिया के बीच होगा.